Οίκος της Βουργουνδίας

Να μην συγχέεται ο παρών Οίκος των δουκών της Βουργουνδίας (κλάδος των Καπετιδών) με τον Οίκο των κομήτων της Βουργουνδίας (Οίκος της Ιβρέας).

Ο Οίκος της Βουργουνδίας, γαλλ. Maison de Bourgogne είναι κλάδος τού Οίκου των Καπετιδών και τα μέλη του έγιναν δούκες της Βουργουνδίας το διάστημα 1032-1361. Ο Οίκος ξεκίνησε το 1032 όταν ο Ροβέρτος Β΄ της Γαλλίας έδωσε στον νεότερο γιο του Ροβέρτο Α΄ το δουκάτο ως πρόσοδο (appanage). Ένδεκα γενιές μετά ο τελευταίος άρρην τού Οίκου, ο Φίλιππος Α΄ απεβίωσε το 1361. Τον κληρονόμησε ο εξάδελφος τού πατέρα του Ιωάννης Β΄ της Γαλλίας από τον Οίκο των Βαλουά, ο οποίος το έδωσε στον τέταρτο γιο του Φίλιππο Β΄ ως πρόσοδο, ιδρύοντας τον κλάδο Βαλουά-Βουργουνδίας.

Ο κλάδος της Πορτογαλίας
Ο Οίκος της Βουργουνδίας περιέχει έναν σημαντικό κλάδο: ο γιος τού Ροβέρτου Α΄, ο Ερρίκος, είχε τέσσερις γιους. Δύο έγιναν δούκες της Βουργουνδίας, ένας επίσκοπος και ο μικρότερος Ερρίκος έγινε κόμης της Πορτογαλίας και γενάρχης του κλάδου των βασιλέων της Πορτογαλίας. Πλάγιος κλάδος ήταν αυτός των Αβίς, που με τη σειρά του είχε πλάγιο κλάδο αυτόν της Μπραγκάνσα.

Γενεαλογία Καπετιδών - (δουκών) Βουργουνδίας

Παραπομπές

Πηγές

Villalon, Andrew; Kagay, Donald (2008). The Hundred Years War (Part II): Different Vistas. BRILL.

Εξωτερικοί σύνδεσμοι

Dukes of Burgundy

Δείτε επίσης
 Δούκες της Βουργουνδίας